ВЕЋУ ЗА СТУДИЈЕ ПРИ УНИВЕРЗИТЕТУ
УНИВЕРЗИТЕТА У БЕОГРАДУ
ПРИЈАВА ТЕМЕ ЗА ИЗРАДУ МАСТЕР РАДА

Обраћам се Већу за мултидисциплинарне студије Универзитета у Београду са молбом да ми се, као студенту мастер академских студија:

РАЧУНАРСТВО У ДРУШТВЕНИМ НАУКАМА
одобри израда мастер  рада.

Наслов теме: 

ПЕРЦЕПЦИЈА ЗАПОСЛЕНИХ О УЛОЗИ ДИГИТАЛНИХ АЛАТА И ПЛАТФОРМИ У РАЗМЕНИ ЗНАЊА У ОРГАНИЗАЦИЈАМА
Научни циљ предложене теме:
Подручје истраживања овог мастер рада обухвата области управљања знањем и размене знања међу запосленима у савременим организацијама са посебним освртом на примену дигиталних алата и платформи. У истраживању се фокусирамо на перцепције запослених о утицају дигиталних алата и платформи на сарадњу, комуникацију, учење и размену знања унутар организација у којима су радно ангажовани. 

Досадашњи резултати сродних истраживања указују на то да је размена знања међу запосленима унутар организације један од најважнијих чинилаца организационе ефикасности, иновативности и конкурентске предности. Различите дигиталне платформе и системи за управљање знањем као што су интранет, колаборативни алати и сл. имају веома значајну и све већу улогу у размени знања унутар организација. Те платформе подстичу неформалну размену знања, сарадњу и развој запослених, но њихов допринос у великој мери зависи од организационог контекста, организационе климе и културе, подршке менаџмента али и прихваћености од стране појединаца. Многе организације препознају значај тих алата и улажу значајна средства у њихову имплементацију и развој. Међутим, у пракси се често јавља проблем њихове недовољне, неадекватне и неефикасне употребе. 
Циљ рада је да истражи перцепцију запослених о дигиталним алатима и платформама као подршци размене знања у организацији у којој су радно ангажовани.
При томе, дигиталне платформе се разумеју као алати подршке учењу, иновацијама, размени знања и развоју запослених. Истраживање ће бити усмерено на испитивање организационих и индивидуалних чинилаца који утичу на перцепцију коришћења ових алата,које ћемо истраживати преко следећих индикатора:
· организациона култура,
· организациона клима,
· подршка менаџментa запосленима у коришћењу дигиталних платформи као алата подршке учењу, иновацијама, размени знања и развоју запослених,
· прихваћеност дигиталних алата и платформи међу запосленима и
· мотивација запослених за коришћење дигиталних алата и платформи у раду.
Предмет рада:
Предмет истраживања рада су дигитални алати и платформе у процесу размене знања међу запосленима. Развој информационо-комуникационих технологија допринео је развоју различитих дигиталних алата и платформи које имају за циљ да допринесу унапређењу комуникације и размене знања међу запосленима. Њихова употреба доприноси не само лакшој комуникацији већ и учењу кроз приступ информацијама и лакшој размени искустава са другим члановима организације. 

Међутим, упркос све већој примени тих платформи, у пракси се често уочава чињеница да се њихов потенцијал не користи адекватно и у потпуности. Недостатак системске подршке менаџмента, неповољна организациона култура и клима, недовољна прихваћеност дигиталних алата и платформи од стране запослених, као и мањак мотивације утичу на то да запослени не показују жељу да активно учествују у процесима размене знања унутар својих радних организација и не разумеју потребу коришћења ових алата у те сврхе. 

Сврха истраживања је стицање научно заснованих сазнања о улози дигиталних алата и платформи у процесу размене знања међу запосленима, као и идентификовање организационих и индивидуалних чинилаца који утичу на њихову успешну примену. Добијени емпиријски резултати треба да допринесу унапређењу праксе управљања знањем у организацијама и креирању подстицајног окружења за учење, размену знања и сарадњу запослених.

Хипотезе рада:

Полазећи од теоријских поставки управљања знањем, размене знања и резултата релевантних истраживања, концептуални оквир овог истраживања заснива се на претпоставци да успешност размене знања међу запосленима није условљена искључиво постојањем и применом савремених дигиталних алата и платформи, већ и организационим и индивидуалним чиниоцима који утичу на њихову прихваћеност и ефикасно коришћење.
На основу теоријских полазишта и резултата претходних истраживања може се формулисати следећа општа хипотеза:

Х: Постоји повезаност између коришћења дигиталних алата и платформи у процесу размене знања међу запосленима.

Из освновне хипотезе изведене су помоћне хипотезе:

Х1: Организациона култура која подстиче сарадњу, поверење и отворену комуникацију позитивно је повезана са разменом знања међу запосленима.

Х2: Повољна организациона клима која погодује учењу запослених позитивно утиче на њихову спремност да размењују знања коришћењем дигиталних алата и платформи.

Х3: Подршка менаџмента позитивно утиче на коришћење дигиталних алата и платформи у процесу размене знања.

Х4: Виши ниво дигиталних компетенција запослених позитивно је повезан са учесталијим коришћењем дигиталних алата за размену знања међу запосленима.

Х5: Виши степен прихваћености савремених дигиталних алата и платформи позитивно је повезан са разменом знања међу запосленима.

Х6: Виши ниво мотивације запослених позитивно утиче на њихову спремност да деле знања и искуства са другим запосленима.

Истраживање полази од претпоставке да наведени организациони и индивидуални чиниоци непосредно утичу на размену знања међу запосленима, док дигитални алати и платформе представљају средство посредством којег се тај процес одвија и унапређује.

Методе рада: 
Истраживање ће комбиновати теоријску анализу доступне, научно релевантне литературе и емпиријско истраживање. 

У теоријском делу рада обавићемо преглед доступне научне и стручне литературе, а такође ћемо применити метод анализе садржаја научне и стручне литературе, чиме ће се извршити систематизација постојећих сазнања о предмету истраживања.

За потребе емпиријског истраживања примениће се метод анкетирања. Инструмент истраживања биће анкетни упитник креиран у складу са циљевима истраживања. Упитник ће садржати питања затвореног типа, формулисана у виду тврдњи као и скале процене. Узорком ће бити обухваћено 150 запослених различитог пола, старости, нивоа образовања и радног искуства који у свом раду користе савремене дигиталне алате и платформе за интерну комуникацију, сарадњу или размену знања.

Резултати истраживања биће анализирани и интерпретирани у складу са постављеним истраживачким питањима и хипотезама. Прикупљени подаци биће обрађени применом одговарајућих статистичких поступака како бисмо донели релевантне закључке и формулисали препоруке за унапређење праксе.

Структура  (по поглављима):

УВОД
1. Предмет и проблем истраживања

2. Циљ истраживања

3. Истраживачка питања

4. Општа и посебне хипотезе

1. УПРАВЉАЊЕ ЗНАЊЕМ И РАЗМЕНА ЗНАЊА У ОРГАНИЗАЦИЈАМА

1.1. Појам и карактеристике знања

1.2. Управљање знањем у организацијама

1.3. Размена знања као процес управљања знањем

1.4. Модели и приступи размени знања

1.5. Значај размене знања у организацијама
2. САВРЕМЕНИ ДИГИТАЛНИ АЛАТИ И ПЛАТФОРМЕ КАО ПОДРШКА РАЗМЕНИ ЗНАЊА

2.1. Појам и врсте дигиталних алата и платформи

2.2. Улога и значај дигиталних алата и платформи у размени знања

2.3. Предности и изазови примене дигиталних алата и платформи

3. ЧИНИОЦИ КОЈИ УТИЧУ НА РАЗМЕНУ ЗНАЊА

3.1. Организациона култура

3.2. Организациона клима

3.3. Подршка менаџмента

3.4. Дигиталне компетенције запослених

3.5. Прихваћеност дигиталних алата и платформи

3.6. Мотивација запослених

4. ЕМПИРИЈСКО ИСТРАЖИВАЊЕ

4.1. Концептуални модел истраживања

4.2. Варијабле истраживања

4.3. Узорак истраживања

4.4. Инструмент за прикупљање података

4.5. Поступак спровођења истраживања

4.6. Методе статистичке анализе података

5. РЕЗУЛТАТИ ИСТРАЖИВАЊА И ДИСКУСИЈА

ЗАКЉУЧАК

Напомена: Списак литературе ће бити додатно допуњен приликом израде рада.
Радна биографија:

Сања Благојевић, рођeна 22. маја 1987. годинe у Београду, Рeпублика Србија. Завршила средњу Правно-биротехничку школу у Београду. Дипломирала на Факултету политичких наука Универзитета у Београду на смеру Међународни односи. 

Професионалну каријеру започела је у области администрације у људским ресурсима, у којој је стекла искуство у обављању административних и организационих послова. Последње три године запослена је у Служби за студије и науку Универзитета у Београду. 
У оквиру свог радног ангажовања обавља послове који се односе на припрему и издавање диплома, контролу испуњености услова за стицање високошколске исправе, праћење тока студија студената, као и вођење и ажурирање релевантне документације и евиденција. Мотивација за избор теме произилази из интересовања за област управљања људским ресурсима и унапређења процеса учења и сарадње унутар тимова.
         Ментор                                                                                             Kандидат   

Филозофски факултет                           





           
Универзитет у Београду                                                                                           
Будући да је кандидаткиња полагањем испита, обаваљањем стручне праске и одбраном приступног рада остварила 45 ЕСПБ, комисија предлаже да јој се одобри израда предложеног мастер рада. 

Чланови комисије:

проф. др Кристинка Овесни, Филозофски факултет Универзитета у Београду 
доц. др Мирјана Сенић Ружић, Филозофски факултет Универзитета у Београду 
проф. др Милица Маричић, Факултет организационих наука Универзитета у Београду 
Изјава о академској честитости
Сања Благојевић 47/2023
Својим потписом гарантујем да ћу се у току студија, а нарочито у току израде мастер рада, у потпуности уздржати од плагирања, односно копирања туђих идеја и њиховог презентовање као сопствених, без одговарајућег признавања ауторства. 
Разумем да копирање туђих идеја може бити извршено из књига и часописа и података који могу бити представљени у табелама, дијаграмима, дизајну, плановима, фотографијама, филму, музици, формулама, вебсајтовима, компјутерским програмима и на други начин. Јасно ми је да плагијат такође укључује и представљање, употребу и дистрибуирање рада предавача или других студената као сопствених. 

Свесна сам да намерним присвајањем идеја других и приказивањем као сопствених чиним повреде Закона о ауторском и сродним правима, као и других закона и одговарајућих аката Универзитета у Београду.
У Београду, _______________

Потпис студента     ______________________________
